Komission asetus (EY) N:o 1730/98, annettu 4 päivänä elokuuta 1998, satovuoden 1997 jalostamattomien kuivattujen, Kreikan varastointielimen hallussa olevien viikunoiden myynnistä tislaamo- ja rehuteollisuudelle ennalta vahvistettuun hintaan



Virallinen lehti nro L 217 , 05/08/1998 s. 0005 - 0006



KOMISSION ASETUS (EY) N:o 1730/98, annettu 4 päivänä elokuuta 1998, satovuoden 1997 jalostamattomien kuivattujen, Kreikan varastointielimen hallussa olevien viikunoiden myynnistä tislaamo- ja rehuteollisuudelle ennalta vahvistettuun hintaan EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1), sellaisena kuin se on muutettuna asetuksella (EY) N:o 2199/97 (2), ja erityisesti sen 9 artiklan 8 kohdan, sekä katsoo, että asetuksen (EY) N:o 2201/96 9 artiklan 3 kohdan toisessa alakohdassa säädetään, että niiden tuotteiden osalta, joita ei voida myydä tavanomaisin edellytyksin, voidaan toteuttaa erityistoimenpiteitä; Kreikan varastointielimen hallussa olevien noin 111 tonnin jalostamattomien kuivattujen viikunoiden määrää ei voida myydä tavanomaisin edellytyksin, koska ne eivät enää ole ihmisravinnoksi kelpaavia; ne olisi myytävä varastointielinten jalostamattomien kuivattujen viinirypäleiden ja kuivattujen viikunoiden ostamisesta, myymisestä ja varastoimisesta 12 päivänä maaliskuuta 1985 annetun komission asetuksen (ETY) N:o 626/85 (3), sellaisena kuin se on viimeksi muutettuna asetuksella (EY) N:o 1437/97 (4), 6 artiklan 2 kohdassa tarkoitettuihin erityistarkoituksiin, tällä hetkellä jalostamattomille kuivatuille, ihmisravinnoksi kelpaamattomille viikunoille on markkinoita alkoholinvalmistuksen ja rehutuotannon aloilla; Kreikan varastointielimen hallussa olevien tuotteiden myynti olisi suunnattava näihin kahteen tarkoitukseen; myyntiin saatettava vähäinen määrä ja kohdemarkkinoiden erityisluonne huomioon ottaen myyminen ennalta vahvistettuun hintaan on tarkoituksenmukaisinta, myyntihinnan sopiva taso on sama kumpaankin tarkoitukseen, koska pääsyedellytykset molemmille markkinoille ovat samankaltaiset; asetuksen (EY) N:o 2201/96 9 artiklan 3 kohdan toisessa alakohdassa tarkoitettu erityisen vakuuden määrä olisi vahvistettava kuivattujen viikunoiden tavanomaisen markkinahinnan ja tämän asetuksen mukaisen myyntihinnan erotuksen perusteella, varastointielinten jalostamattomien kuivattujen viikunoiden myynnistä alkoholin valmistukseen 21 päivänä kesäkuuta 1985 annetussa komission asetuksessa (ETY) N:o 1707/85 (5) on vahvistettu yksityiskohtaiset säännöt jalostamattomien kuivattujen viikunoiden myynnistä tislaamoteollisuudelle; näiden samojen rehuksi tarkoitettujen tuotteiden osalta on välttämätöntä määritellä valmistettava lopputuote ja valmistuksen määräaika sekä velvoittaa valmistaja käyttämään kyseiset tuotteet rehujen valmistukseen, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Kreikan varastointielimen on myytävä tislaamoteollisuudelle ja rehuteollisuudelle hallussaan olevat satovuoden 1997 jalostamattomien kuivattujen viikunoiden määrät asetuksen (ETY) N:o 626/85 III osaston ja tämän asetuksen säännösten mukaisesti hintaan, joka vahvistetaan 4 ecuksi 100:aa nettokilogrammaa kohden. 2. Asetuksen (EY) N:o 2201/96 9 artiklan 3 kohdan toisessa alakohdassa tarkoitettu erityinen vakuus vahvistetaan 15 ecuksi 100:aa nettokilogrammaa kohden. 2 artikla 1. Ostohakemukset on esitettävä varastointielimen Sykikin Idagepin keskustoimistossa (rue Acharnon 241, Ateena, Kreikka) kunkin elimen hallussa olevien tuotteiden osalta. 2. Kreikkalaisen Varastointielimen Sykikin (rue Kritis 13, Kalamata, Kreikka) on annettava halukkaille näiden pyynnöstä varastoituja määriä ja varastointipaikkoja koskevat tiedot. 3 artikla Jalostamattomien kuivattujen viikunoiden myyntiin tislaamoteollisuudelle sovelletaan asetuksen (ETY) N:o 1707/85 säännöksiä. 4 artikla 1. Jalostamattomat kuivatut rehuteollisuudelle myydyt viikunat on käytettävä CN-koodiin 2309 kuuluvien tuotteiden valmistukseen. 2. Valmistus on saatettava loppuun 90 päivän kuluessa asetuksen (ETY) N:o 626/85 8 artiklan 2 kohdassa tarkoitetun ostohakemuksen hyväksymisestä. 3. Ostohakemukseen on sisällyttävä asetuksen (ETY) N:o 626/85 7 artiklan 2 kohdassa tarkoitettujen tietojen lisäksi ilmoitus, jolla hakija sitoutuu käyttämään kuivatut viikunat 1 kohdassa tarkoitettujen tuotteiden valmistamiseen. 5 artikla Jäsenvaltioiden on toteutettava fyysisiä ja asiakirjojen tarkastuksia varmistuakseen tämän asetuksen mukaisesti myyntiin saatettujen tuotteiden käytöstä. 6 artikla Jäsenvaltioiden on toteutettava tarvittavat toimenpiteet sen varmistamiseksi, että kaikilla myyntiin saatetuista määristä kiinnostuneilla teollisuuslaitoksilla on yhtäläinen mahdollisuus niiden saamiseen. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä elokuuta 1998. Komission puolesta Monika WULF-MATHIES Komission jäsen (1) EYVL L 297, 21.11.1996, s. 29 (2) EYVL L 303, 6.11.1997, s. 1 (3) EYVL L 72, 13.3.1985, s. 7 (4) EYVL L 196, 24.7.1997, s. 62 (5) EYVL L 163, 22.6.1985, s. 38